Tasleḍt n yiwudam tecɣeb acḥal n yimusnawen n tsekla, yal yiwen d acu n tezrewt i dyesnulfa iwakken ad selḍen iwudam, imi aneggaru-agi yettnaḥsab d aferdis agejdan deg wungal ma ulac-it ur tettili ara tigawt. Seg yimusnawen-agi ixedmen tazrewt ɣef yiwudam ad d-nebdar PHilippeHamon i d-yessumren tarrayt tasimyulujit izerwen tilin n yiwudam seg tama n yisem, asemmi d uglam-nsen, daɣen seg tama n tigawt : tamlilt tasentalant d temlilt tamasgant, aḥric aneggaru deg teslḍt-ines d tixutert n yimylillen.